**Lampioane**

*Ștefan Doroftei Doimneanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Marea de-argint mă priveşte sfioasă

Pe braţe de raze mă mă legăn uşor,

Luna străluce, e dalbă crăiasă,

În pletele ei, visuri noi înfăşor.

Cărările-n nopţi se pierd printre urse,

Cerul dansează în licăr de nove,

Luceferii dorm pe cântec de nurse,

Doar eu rătăcesc prin rime şi slove.

Pe unde plutesc poveşti cu prinţese

Ce vin către ţărm legănate de val,

Le prind şi le-ascund în gândul ce ţese

Covoare în vers pentru-un vast festival.

Zilnic unesc noi frânturi de silabe

Dorind să aşez iubiri în icoane,

Noi stihuri se nasc cu ritm şi podoabe

Cu toate ajung în nopţi lampioane.

Apoi le aprind spre tine să zboare

Purtându-mi lumini, din suflet născute,

În ochii-ţi marini încet să coboare

Să-ţi freamăte vis pe-alei neştiute.

29.06.2018